খালেদা জিয়ার নিন্দা  হরতালে বিরোধীদলীয় চিফ হুইপ জয়নুল আবদিন ফারুকের ওপর পুলিশি হামলার নিন্দা ও প্রতিবাদ জানিয়েছেন বিরোধীদলীয় নেত্রী ও বিএনপি চেয়ারপারসন বেগম খালেদা জিয়া। গতকাল এক বিবৃতিতে তিনি বলেন, ফারুকের ওপর এ হামলা সরকারের ঘৃণ্য হিংসাত্মক আচরণ। হত্যার অশুভ অভিপ্রায় নিয়েই তার ওপর নৃশংস আক্রমণ চালানো হয়েছে। তিনি বলেন, এরা প্রতিহিংসা চরিতার্থ করতে খুনোখুনি, দখল ও উৎখাতের মতো নির্লজ্জ অনাচার এড়িয়ে কাজ করতে পারে না। তিনি হামলার সঙ্গে জড়িত পুলিশ  কর্মকর্তাদের বিচার ও শাস্তির দাবি জানান। আলাদা বিবৃতিতে দলের ভারপ্রাপ্ত মহাসচিব মির্জা ফখরুল ইসলাম আলমগীরও বিরোধীদলীয় চিফ হুইপ জয়নুল আবদিন ফারুকের ওপর হামলাকারী পুলিশের বিচার দাবি করেছেন।